Marcus Fabius M.f. Buteo

Marcus Fabius M.f. Buteo (natus saeculo 3 a.C.n., mortuus post annum 216 a.C.n.) fuit vir publicus Romanus.

 Familia 
Frater eius Numerius Fabius M.f. Buteo erat, qui anno 247 a.C.n. consulatum gessit.

 Cursus honorum 
Ipse Marcus Fabius Buteo anno 245 a.C.n. inter Primum Bellum Punicum una cum Gaio Atilio A.f. Bulbo consulatum gessit. Fabius in Sicilia bellum contra Poenos gessit. Anno 241 censor fuit. Plerique historici hodie putant  Marcum Fabium Buteonem  legationis ducem fuisse (potius quam Quintum Fabium Cunctatorem) quae vere anni 218  mandatu senatus populique Romani  de Sagunto Hannibali oppugnato Carthaginem missa Poenis senatoribus iniunxit ut sive bellum sive pacem eligerentPraecipui fontes antiqui: Titus Livius XXI.18. Polybius III.20.6 et 33.1-4. Silius Italicus I.676-694. Dio Cassius, Fragmentum 54.. Certe de illa legatione Plutarchus in Fabii Maximi biographia silet. Quisquis ille fuit Fabius, e toga sinum effecit atque inde sive pacem sive bellum ut mallent eis daturum adfirmavit. Qui responderunt quod ipse vellet: ita secundum bellum Punicum indictum est. Anno 216 post cladem apud Cannas acceptam Buteo dictator sine magistro equitum nominatus estTitus Livius, ab urbe condita XXIII 22.

 Bibliographia 
 Der Neue Pauly, T. 4, c. 367
Fabius 53 in Paulys Real-Enzyklopädie der classischen Altertumswissenschaft

 Notae 

Buteo, Marcus M.f.
Categoria:Senatores
Categoria:Dictatores Romani
Categoria:Censores